
Cynllunio Person Canolog
Bydd yr aseiniad yma yn cynnwys gwybodaeth ar wasanaeth person canolog ar gyfer plant bregus. Yn ogystal â hyn, o fewn yr aseiniad yma bydd werthusiad beirniadol o wahanol fathau o gynllunio person canolog.
Yn ôl Cambridge & Carnaby (2005), mae cynllunio person canolog yn canolbwyntio ar yr unigolyn. Mae’r cynllun yma yn canolbwyntio, ac yn cael ei seilio ar werthoedd cynhwysiant. Mae’r cynllun yn edrych ar y gefnogaeth y mae’r unigolyn ei angen er mwyn cael ei chynnwys a chymryd rhan yn eu cymuned bersonol. Dywed Adams & Grieder (2005), bod cynllunio person canolog yn symud i ffwrdd o fathau traddodiadol o gynllunio sydd yn seiliedig ar y fodel feddygol o anabledd. Cafodd y fodel feddygol o anabledd ei sefydlu i asesu angen, darparu gwasanaethau, yn ogystal â gwneud penderfyniadau dros yr unigolion. Yn wahanol i hyn, mae cynllunio person canolog yn canolbwyntio ar yr unigolyn yn benodol, a hefyd yn dilyn y model cymdeithasol. Nod y model cymdeithasol yw, i rymuso pobl sydd yn draddodiadol wedi ei anghefnogi gan wasanaethau arbenigol, trwy drosglwyddo pŵer a rheolaeth yn ôl i’r unigolyn. Yn ogystal â hyn ategodd, bod cynllunio person canolog yn ffordd o drefnu o gwmpas yr unigolyn sydd angen cymorth, i greu a diffinio cymorth effeithiol a dyfodol gwell ar gyfer yr unigolyn.
Mae’r The Partnership of Child Development (Dim dyddiad), yn diffinio plentyn bregus fel unigolyn sydd o dan ddeunaw mlwydd oed ac yn agored i niwed, a hefyd mewn perygl mawr o ddiffyg gofal, diogelwch digonol ac mewn perygl o wynegu sefyllfaoedd straenus ac anodd. Yn fwy na hyn dywed, yn dibynnu ar amgylchiadau personol y plentyn, mae rhai unigolion yn fwy agored i niwed ac yn fwy bregus nag eraill. Yn ôl The National Foundation for Educational Research (Dim dyddiad), mae yna ystod eang o grwpiau sydd yn dod o dan y categori plant bregus er enghraifft, plant sydd ag iechyd meddwl, troseddwyr ifanc, plant sydd yn derbyn gofal, dysgwyr sydd ag anghenion addysgol ychwanegol, ceiswyr lloches, ffoaduriaid, mudwyr newydd, a llawer fwy. 
Mae yna dau fath o strategaeth ar gyfer cynllunio person canolog, sef strategaeth ‘MAP’ a hefyd strategaeth ‘PATH’. Mae’r ddwy strategaeth yma yn cael ei defnyddio er mwyn cefnogi plant bregus a’i chylch cymorth er enghraifft, teulu, ffrindiau a hefyd sefydliadau. Mae’r ddwy strategaeth yma wedi trefnu gan ddau drefnwr proses. Mae un trefnwr proses yn arwain unigolion trwy’r camau priodol, ac yn sicrhau bod yr unigolyn bregus yn ganol yr holl benderfyniadau. Mae’r ail trefnwyr proses yn datblygu cofnod graffig o’r cyfarfodydd sydd yn digwydd o fewn yr ystafelloedd, er enghraifft sgyrsiau am unrhyw newidiadau o fewn cynllun y plentyn, neu unrhyw wybodaeth bersonol. Mae’r ddwy strategaeth yma yn seiliedig ar gasglu gwybodaeth berthnasol a datblygu cynlluniau cadarnhaol ar gyfer gwell dyfodol am y plentyn bregus. Yn ychwanegol at hyn, mae’r strategaeth ‘MAP’ yn canolbwyntio ar gasglu gwybodaeth yn seiliedig ar stori neu hanes yr unigolyn bregus er mwyn cynllunio pellach (Sanderson & Lewis, 2012).
Yn ôl Mansell & Beadle-Brown (2012), mae ‘MAP’ fel arfer yn cael ei ddefnyddio mewn cyfarfodydd sydd yn para dau i dair awr. Mae’r cyfarfodydd yma yn cynnwys yr unigolyn, yn ogystal â rhai sydd yn agos i’r unigolyn er enghraifft, teulu. Gall y strategaeth yma hefyd cael ei defnyddio wrth ddarparu cymorth un i un. 
Mae’r proses strategaeth ‘MAP’ yn cynnwys wyth cam. Yn gyntaf mae’r trefnwyr y cyfarfod yn gofyn i weddill y grŵp i feddwl am eiriau neu ddelweddau i ddisgrifio map. Mae’r ymatebion sydd yn cael ei rhoi gan y grŵp fel, ‘helpu pobl i weld ble maen nhw nawr, a ble mae nhw eisiau fod’ yn crynhoi pwrpas y cyfarfod. Ond er dweud hyn yn ôl Sanderson (2016), mae’n bwysig iawn bod aelodau’r grŵp o fewn y cyfarfod, wedi dysgu’r sgiliau a’r offer sydd ei angen er mwyn datgelu beth sydd yn bwysig i’r unigolyn bregus, yn ogystal â sut i gefnogi pobl i gael y dewis a’r rheolaeth fwyaf posibl. Dywed, heb y sgiliau yma, ni fydd y strategaeth yn un effeithiol a proffesiynol ar gyfer anghenion yr unigolyn, oherwydd diffyg dealltwriaeth.
Yn ail, bydd y trefnwyr yn caniatáu i’r unigolyn sydd yn agos i’r plentyn, ddisgrifio’r hyn sydd wedi digwydd i’r plentyn yn y gorffennol. Trwy wneud hyn, mae’n sicrhau bod eraill yn fwy ymwybodol o hanes yr unigolyn a hefyd ei sefyllfaoedd o’r gorffennol i’r presennol. Mae’r trydydd cam wedyn, yn canolbwyntio ar freuddwyd yr unigolyn. O fewn y cam yma, gwahoddir y plentyn i rannu ei breuddwyd i weddill y grŵp, a gall unigolyn eraill gyfrannu syniadau gyda chaniatâd y plentyn yn unig. Yn y pedwerydd cam, bydd y plentyn hefyd yn rhannu ei hunllefau. Trwy rannu hyn mae’r plentyn yn rhoi syniad i’r grŵp o beth i weithio oddi wrtho, er mwyn sicrhau fod y grŵp yn gallu creu sefyllfa briodol ar gyfer y plentyn (Sanderson, Dim dyddiad). Yn y pumed cam mae’r trefnwyr yn gofyn i bawb o fewn y cyfarfod rhannau geiriau sydd yn dod iddynt, pan fyddent yn meddwl am y plentyn bregus er enghraifft, geiriau sydd yn crynhoi ei chymeriad. O fewn y chweched cam bydd y trefnwyr hefyd yn gofyn i’r grŵp rhannu a thrafod cryfderau a thalentau’r plentyn bregus. Mae’r cam hwn yn gwrthdroi’r broses arferol o ganolbwyntio ar wendidau a phroblemau’r unigolyn, yn lle mae’n edrych ar y pethau positif y gellir adeiladu arnynt yn y cynllun gweithredu. Yn y seithfed cam, mae’r grŵp yn edrych ar beth sydd ei angen ar yr unigolyn i gyflawni ei breuddwyd ac osgoi’r hunllef er enghraifft, unrhyw bobl neu adnoddau sydd eu hangen i helpu. Ac o fewn y cam olaf o’r cyfarfod, mae’r cynllun gweithredu yn nodi yn benodol pwy fydd yn gwneud beth erbyn pryd, er mwyn gweithio tuag at gyflawni cymorth tuag at freuddwyd yr unigolyn (Sanderson, Dim dyddiad). 
Ond er dweud hyn yn ôl Mental Health Foundation (2019), nad yw’r strategaeth yn un llwyddiannus iawn os nad yw cynlluniau yn cael ei ailystyried yn rheolaidd. Gan gall ofynion yr unigolyn newid yn naturiol dros amser. Dywed, heb ailystyried y cynlluniau yn rheolaidd, mae’r canolbwynt sef angen yr unigolyn yn dod yn llai pwysig.
Yn wahanol i ‘MAP’, mae ‘PATH’ yn cael ei ddefnyddio mewn sefyllfa fwy cymhleth lle bod angen gweithredu ar y cyd, gan ymgysylltu a phobl ac adnoddau eraill dros gyfnod hir o amser er mwyn creu gweledigaeth bwysig, yn un go iawn. Mae’r strategaeth ‘PATH’ yn un llwyddiannus iawn, pan fydd gan yr unigolyn bregus grŵp o weithwyr o gwmpas sydd wedi ymrwymo, deall a rheoli’r sefyllfa i sicrhau bod newidiadau cadarnhaol yn digwydd dros les yr unigolyn (Mansell & Beadle-Brown, 2012).
Mae yna chwech cam o fewn y cyfarfod ar gyfer strategaeth ‘PATH’. Wrth I’r grŵp siarad mae’r trefnwyr yn creu nodiadau. O fewn y cam cyntaf mae’r trefnwyr yn gofyn i’r plentyn bregus i ddisgrifio ei gweledigaeth bersonol ar gyfer y dyfodol. Gall yr unigolyn disgrifio beth mae eisiau newid am ei bywyd, neu beth mae eisiau ehangu arno. O fewn y cam yma gall y trefnwyr hefyd gofyn i aelodau eraill o fewn y cyfarfod cynnig awgrymiadau ar ôl gwirio gyda’r unigolyn bregus. Yn yr ail gam, mae’r trefnwyr yn mynnu bod y cyfranogwyr yn dychmygu bod blwyddyn wedi mynd heibio mewn bywyd yr unigolyn, a hefyd ei bod nhw nol yn yr ystafell cyfarfod. Mae rhaid i’r cyfranogwyr wedyn, rhannu a disgrifio beth sydd wedi newid er mwyn creu bywyd gwell ar gyfer yr unigolyn, beth sydd wedi digwydd er mwyn sicrhau bod breuddwyd yr unigolyn yn fwy realistig, gan sicrhau bod pob awgrym yn un gadarnhaol a posib. Mae’r trydydd cam, yn archwilio’r sefyllfa yn y presennol ac yn dadansoddi’r tensiwn rhwng ble mae’r grŵp nawr, a ble mae nhw eisiau fod mewn blwyddyn. O fewn y cam yma, y tensiwn sydd yn rhoi egni a deinamig i’r broses (Sanderson, Dim dyddiad). Ond er dweud hyn yn ôl Sanderson (2016), mae’n bwysig iawn bod aelodau’r grŵp yn cael cyfle i fyfyrio a hefyd cytuno ar yr hyn gall gweithio, a hefyd yr hyn gall methu ar gyfer y plentyn. Dywed, os nad yw’r grŵp yn gallu cytuno ar ganlyniadau a chamau gweithredu ar gyfer newid gwell gydol oes ar gyfer y plentyn, na fydd y strategaeth yn effeithiol oherwydd, nid oes penderfyniad derbyniol yn cael ei chreu oherwydd yr awgrymiadau gwahanol. 
Yn y pedwerydd cam, mae’r trefnwyr yn nodi pwy sydd angen fwy o gymorth er mwyn cyflawni’r nodau perthnasol er enghraifft, unigolion o fewn y cyfarfod neu hyd yn oed rhai sydd heb fynychu. Mae’r pumed cam wedyn yn canolbwyntio ar beth mae’r grŵp angen gwneud er mwyn cynnal cryfder ymrwymiad i’r nodau sydd rhaid cyflawni. Gall hyn fod yn ddull syml fel cynnig cyfarfodydd yn rheolaidd, a chefnogi ei gilydd trwy alwadau ffôn, neu ddull mwy cymhleth fel cydnabod a newid patrymau dinistriol o fewn y grŵp. Ac yna o fewn cam olaf y cyfarfod, mae’r trefnwyr yn gofyn i’r grŵp ddewis dyddiad o fewn y flwyddyn nesaf ar gyfer cyfarfod, fel arfer tri neu chwe mis yn ddiweddarach, a hefyd osod unrhyw nodau penodol sydd rhaid cael ei chyflawni erbyn y cyfarfod nesaf (Sanderson, Dim dyddiad). Ond yn ôl Christie & Camp (2014, p. 2), mae canfod a threfnu amser ar gyfer osod cyfarfod arall rhwng y gwahanol unigolion a gweithleoedd yn anodd iawn, gan fel arfer nad yw pawb yn gallu cwrdd ar yr un pryd. Yn ôl Christie & Camp, hyn yw’r cam fwyaf hanfodol er mwyn canolbwyntio ar yr unigolyn yn ogystal â, sefydlu a hefyd datblygu gwell dealltwriaeth y gwahanol dimau a sefydliadau, wrth gydweithio dros les yr unigolyn i wella ei phrofiadau a’i chanlyniadau. Felly, heb sicrhau bod pawb yn cwrdd ar yr un pryd, nad yw’r strategaeth yn un effeithiol iawn ar gyfer lles yr unigolyn bregus.
[bookmark: _GoBack]Wrth sicrhau bod y strategaethau yma ar gael er mwyn cynllunio person canolog, mae hefyd yn sicrhau bod plant bregus yn cael ei ddiogelu. Mae hyn yn cysylltu gyda Pholisi Diogelu Plant yng Nghymru. Mae’r polisi yma yn sicrhau bod plant a hefyd oedolion ifanc sydd yn fregus neu yn agored i niwed, yn cael ei ddiogelu rhag unrhyw gamdriniaeth yn ogystal â, atal eu hiechyd, lles a’u datblygiad rhag cael eu niweidio a hefyd sicrhau bod yr unigolion yn derbyn gofal diogel, llwyddiannus ac effeithiol (Hendrick, 2005). Yn ôl Plant yng Nghymru (2014), mae’r Gweithdrefnau Amddiffyn Plant Cymru Gyfan yn rhan hanfodol allweddol o ddiogelu plant a hyrwyddo lles. Mae’r safonau cyffredin y maent yn eu darparu, yn arwain a hefyd yn hysbysebu ymarfer amddiffyn plant ym mhob un o’r Byrddau Lleol Diogelu Plant Lleol a Rhanbarthol ar draws Cymru. Yn fwy na hyn dywed, maent yn amlinellu’r fframwaith ar gyfer penderfynu sut mae atgyfeiriadau, camau gweithredu, a chynlluniau amddiffyn plant unigol yn cael ei chreu a’u cyflawni. Dywed Plant yng Nghymru (2014), trwy gadw plant yn ddiogel rydym yn eu galluogi'r cyfleoedd gorau posib mewn bywyd iddynt, a’r canlyniadau gwell o ran lles yr unigolyn. Yn ôl National Assembly for Wales (2018), mae’r polisi yma yn sicrhau beth bynnag yw oedran, rhyw, crefydd, ethnigrwydd, anabledd neu gefndir economaidd cymdeithasol unigolyn, mae lles pob plentyn a pherson ifanc yn hollbwysig o dan unrhyw amgylchedd neu sefyllfa. Dywed hefyd, gan fod y polisi yma yn hyrwyddo a blaenoriaethu diogelwch a lles plant a phobl ifanc sydd yn fregus, mae rhaid sicrhau bod pob unigolyn sydd yn gweithio gyda’r plant yma mewn unrhyw sefyllfa, yn deall eu rolau a’u cyfrifoldeb o ran diogelu’r unigolyn. Yn fwy na hyn dywed, mae’n hanfodol i bawb sydd yn gweithio gyda phlant cael hyfforddiant sydd yn berthnasol i’w rôl fel y gallent wybod, adnabod ac ymateb i unrhyw arwyddion o unrhyw gam-drin, er mwyn iddynt gymryd y camau priodol i ddiogelu’r unigolyn. Yn ogystal â hyn dywed yn y polisi, dylai cefnogaeth cael ei darparu mewn pob lleoliad sydd yn gweithio gyda phlant er mwyn i’r unigolyn rhannu neu ddatgelu unrhyw bryderon sydd ganddynt, gan sicrhau bod unrhyw gofnodion yn fanwl ac yn gywir o’r holl bryderon diogelu gan sicrhau, ei fod yn cael ei chadw yn gyfrinachol ac yn cael ei storio mewn lle diogel (National Assembly for Wales, 2018).
Mae’r polisi yma, a hefyd strategaethau cynllunio person canolog yn cysylltu gyda hawliau plant a phobl ifanc yng Nghymru. Cafodd yr hawliau yma ei chreu er mwyn ddiogelu plant a phobl ifanc rhwng geni i ddau ddeg pum mlwydd oed yng Nghymru. Mae’r hawliau yma yn seiliedig ar y saith nod craidd ar gyfer plant a phobl ifanc, a chafodd ei chrynhoi o Gonfensiwn y Cenhedloedd Unedig ar Hawliau’r Plentyn, a sefydlwyd gan Lywodraeth Cymru yn 2003. Mae’r polisi yma a hefyd strategaethau cynllunio person canolog, yn ateb nod craidd rhif tri sydd yn nodi, dylai pob plentyn a pherson ifanc mwynhau’r iechyd gorau posibl ac yn rhydd o gam-drin, erledigaeth a cham-fanteisio (Chwarae Cymru, Dim dyddiad).
Wrth ddarparu’r strategaethau cynllunio person canolog, mae’r nod craidd yma yn cael ei chwrdd, gan ei fod yn ddull o sicrhau bod plant yn derbyn y canlyniadau, a’r bywyd gorau posib (Sanderson & Lewis 2012). Yn ogystal â hyn, trwy ddarparu’r Polisi Ddiogelu Plant mae’r nod craidd yma hefyd yn cael ei chwrdd. Y rheswm am hyn yw, pwrpas y polisi yw diogelu plant a phobl ifanc rhag unrhyw cam-drin, gan sicrhau bod lles iachus yr unigolyn yw’r peth fwyaf pwysicaf (National Assembly for Wales, 2018).
Yr ail nod craidd mae’r polisi a hefyd strategaethau cynllunio person canolog yn cysylltu gyda, yw nod craidd rhif pump sydd yn nodi, dylai plant a phobl ifanc derbyn gwrandawiad, cael eu trin a pharch, a bod ei hil a’u hunaniaeth ddiwylliannol yn cael eu cydnabod (Chwarae Cymru, Dim dyddiad). Wrth ddarparu’r strategaethau cynllunio person canolog, mae hyn yn dangos ymarfer o nod craidd rhif pump. Y rheswm am hyn yw, wrth i gyfarfodydd cael ei threfnu fel bod plant a phobl ifanc bregus yn gallu rhannu ei syniadau a’u teimladau mewn amgylchedd diogel, mae’r unigolyn yn cael y gwrandawiad a’r parch sydd ei angen (Sanderson & Lewis, 2012).
Yn fwy na hyn trwy ddarparu’r Polisi Diogelu Plant yng Nghymru, mae’n sicrhau bod plant a phobl ifanc yn cael ei thrin gyda pharch, a hefyd yn ddiogel i fynegi ei hunain yn rhydd, sydd hefyd yn ateb gofynion y nod craidd yma (National Assembly for Wales, 2018).
Y grŵp bregus cafodd y gwasanaeth person canolog ‘Chwarae a Rhannu’ ei chreu a’i ddylunio ar gyfer yw, phlant a phobl ifanc sydd ag iechyd meddwl. Yn ôl elusen Mental Health Foundation (Dim dyddiad), mae problemau iechyd meddwl yn effeithio ar tua un mewn bob deg o blant a phobl ifanc. Mae hyn yn cynnwys iselder ysbryd, pryder ac ymddygiad. Yn aml maent yn ymateb uniongyrchol i’r hyn sydd yn digwydd yn eu bywydau. Dywed hefyd, bod 70% o blant a phobl ifanc sydd yn cael profiad iechyd meddwl, heb dderbyn ymyriadau priodol o’r oedran digon cynnar.
Yn ôl elusen Mental Health Matters (Dim dyddiad), un o’r gwerthoedd pwysicaf sydd gan blant a phobl ifanc sydd ag iechyd meddwl yw, i deimlo ei bod wedi ei chynnwys o fewn y gymuned yn ogystal â, cyfle i fyw bywyd i’r eithaf. Ond ar y llaw arall yn ôl Mental Health Concern (Dim dyddiad), y gwerth pwysicaf sydd gan blant a phobl ifanc o fewn y grŵp bregus yma yw, sefydlogrwydd a hefyd chysondeb yn ei bywyd yn ogystal â, cael annibyniaeth, dewis a hefyd rheolaeth dros beth sydd yn digwydd o fewn ei bywyd sef pwrpas y gwasanaeth ‘Chwarae a Rhannu’. 
Mae ‘Chware a Rhannu’ yn wasanaeth sydd yn defnyddio strategaeth cynllunio person canolog ‘MAP’, gan ei fod yn casglu gwybodaeth yn seiliedig ar stori neu hanes yr unigolyn bregus, er mwyn sicrhau cynllunio pellach ar gyfer chanlyniadau positif o fewn y sesiynau therapi (Sanderson, 2016). Mae ‘Chwarae a Rhannu’ yn wasanaeth cynllunio person canolog, gan ei fod yn sicrhau bod y plentyn yn parhau i fod yn ganol gynllun bob sesiwn, a hefyd unrhyw benderfyniad sydd yn effeithio arnynt. Yn fwy na hyn, o fewn y sesiynau therapi y plentyn sydd yn cymryd arweiniad pob trafodaeth. Mae’r gwasanaeth yn cynnig triniaeth, cefnogaeth, ac ymyriadau sydd yn bodloni anghenion yr unigolyn trwy’r dull o therapi. Mae’r sesiynau therapi yn hyrwyddo parch ac urddas yr unigolyn mewn ardal groesawus, hwylus, deuluol a gyfrinachol. Bydd y therapi yma yn gyfle i unigolion rhannu a siarad am ei theimladau, phryderon a hefyd ei syniadau a materion personol sy’n ymwneud a’u bywyd (Orbach, 2016). Gall y sesiynau therapi yma cael ei chynnal mewn grŵp, un i un neu sesiynau teuluol. Ond yn wahanol i sesiynau therapi arferol, mae’r sesiynau ‘Chwarae a Rhannu’ yn sicrhau amgylchedd llai straenus ar gyfer y plentyn, gan ei fod yn rhannu a siarad trwy’r dull o chwarae, sydd yn sicrhau bod yr unigolyn yn gyfforddus wrth siarad a rhannu (Morris, Dim dyddiad). 
Bydd damcaniaeth Piaget yn cytuno gyda’r gwasanaeth yma gan ddywed, wrth i blant chwarae mewn unrhyw gyd-destun maent yn agwedd o losgi egni gormodol, hamdden a hefyd ffordd o ymlacio. Dywed wrth chwarae, mae plant yn trefnu eu profiadau a’u meddyliau ac yn dysgu oddi wrthynt (Piaget 1999).
Ond ar y llaw arall yn ôl busnes Councelling Directory (2014), os nad ydy’r unigolyn yn mynychu’r sesiynau yn rheolaidd, ni fydd yn ddefnyddiol nac yn effeithiol ar gyfer bywyd yr unigolyn.
Er dweud hyn dywed Estyn (2014), bod ymarfer da yn cael ei ddangos o fewn sesiynau therapi. Dywed, mae therapi yn rhoi gwrandawiad i unigolion mynegi ei barn a gwneud dewisiadau gwybodus, er mwyn nodi a chyflawni eu nodau a gobeithion. Yn ogystal â hyn, ategodd bod therapi yn tawelu’r ymennydd er mwyn sicrhau bod yr unigolyn yn gallu meddwl yn glir, er mwyn cymryd gweithred bositif bellach ar yr hyn mae eisiau. 
Ond dywed elusen Mind (2013), er gall y therapydd gwneud llawer er mwyn helpu’r unigolyn o fewn y sesiynau, os ydy’r teulu yn gwrthod newid a chefnogi nôl yn y cartref, fydd y sesiynau therapi yn di pwrpas ac yn aflwyddiannus. 
Ond yn fwy na hyn dywed Creek & Lougher (2008), bod therapi yn sicrhau cynhwysiant cymdeithasol ar gyfer plant a phobl ifanc, trwy ganolbwyntio ar deimlad yr unigolyn o berthyn yn ogystal â, sicrhau bod yr unigolyn yn cymryd rhan mewn gweithgareddau dyddiol sydd yn dileu’r rhwystrau i gyfranogiad, trwy ddeall, siarad a rheoli ei theimladau a’i phryderon, sydd yn sicrhau cydraddoldeb a chyfranogiad cymdeithasol yr unigolyn. Yn fwy na hyn dywed Charity commissions (2001), mae sesiynau therapi hefyd yn sicrhau cynhwysiant cymdeithasol trwy hyrwyddo cyfle cyfartal ar gyfer yr unigolyn, gan annog yr unigolyn i ddatblygu hyder yn ei galluoedd a thalentau, trwy siarad am ei theimladau a’i phryderon sydd yn lleihau straen.
Wrth ddod i gasgliad, mae’n amlwg gweld bod niferoedd o ddadleuon ar gyfer sesiynau therapi ar gyfer phlant a phobl ifanc sydd â phrofiad o iechyd meddwl. Er dweud hyn dywed Department of Health and Social Care (2017), bod y llywodraeth yn cymryd mesuriadau newydd er mwyn ceisio trawsnewid gwasanaethau iechyd meddwl, trwy gefnogi miliwn ychwanegol o unigolion sydd yn cael profiad iechyd meddwl erbyn 2020 i 2021. Dywed, er mwyn ceisio gwneud hyn, bydd rhaid darparu gwasanaethau fel sesiynau therapi saith diwrnod yr wythnos, dau ddeg pedwar awr y dydd yn ogystal â, integreiddio gwasanaethau iechyd meddwl a corfforol am y tro cyntaf.

